ਉਡੀਕ ਸੂਚੀ ਬਾਰੇ

ਸਪੇਸ਼ਲਿਸਟ ਕਲੀਨਿਕਾਂ ਕੀ ਹੁੰਦੀਆਂ ਹਨ?

ਸਪੇਸ਼ਲਿਸਟ ਕਲੀਨਿਕਾਂ ਉਹ ਮੈਡੀਕਲ ਕਲੀਨਿਕਾਂ ਹੁੰਦੀਆਂ ਹਨ ਜਿੱਥੇ ਤੁਸੀਂ ਕਿਸੇ ਖਾਸ ਸਿਹਤ ਸਮੱਸਿਆ ਬਾਰੇ ਸਪੇਸ਼ਲਿਸਟ ਡਾਕਟਰਾਂ, ਅਲਾਇਡ ਹੈਲਥ ਪੇਸ਼ੇਵਰਾਂ ਜਾਂ ਨਰਸਾਂ ਨਾਲ ਮੁਲਾਕਾਤ ਕਰ ਸਕਦੇ ਹੋ। ਸਪੇਸ਼ਲਿਸਟ ਨਾਲ ਮਿਲਣ ਲਈ ਤੁਹਾਨੂੰ ਤੁਹਾਡੇ ਜਨਰਲ ਪ੍ਰੇਕਟਿਸ਼ਨਰ (ਜੀ.ਪੀ.) ਜਾਂ ਪਰਿਵਾਰਕ ਡਾਕਟਰ ਜਾਂ ਹੋਰ ਸਿਹਤ ਦੇਖਭਾਲ ਕਰਮਚਾਰੀਆਂ ਤੋਂ ਰੇਫਰਲ ਦੀ ਲੋੜ ਹੁੰਦੀ ਹੈ। ਸਪੇਸ਼ਲਿਸਟ ਕਲੀਨਿਕਾਂ ਨੂੰ ‘ਆਉਟਪੇਸ਼ੇਂਟਸ’ ਕਲੀਨਿਕ ਵੀ ਕਿਹਾ ਜਾਂਦਾ ਹੈ।

ਮੇਰਾ ਨਾਮ ਉਡੀਕ ਸੂਚੀ ਵਿੱਚ ਸ਼ਾਮਿਲ ਕਿਉਂ ਹੈ?

ਆਪਣੀ ਸਿਹਤ ਸਮੱਸਿਆਂ ਬਾਰੇ ਡਾਕਟਰ ਜਾਂ ਕਿਸੇ ਹੋਰ ਸਿਹਤ ਪੇਸ਼ੇਵਰ ਨਾਲ ਮਿਲਣ ਲਈ ਤੁਹਾਡਾ ਨਾਮ ਉਡੀਕ ਸੂਚੀ ਵਿੱਚ ਇਸਲਈ ਸ਼ਾਮਿਲ ਹੈ ਕਿਉਂਕਿ ਵਰਤਮਾਨ ਵਿੱਚ ਕੋਈ ਅਪਾਇੰਟਮੇਂਟ ਉਪਲਬਧ ਨਹੀਂ ਹੈ। ਕੁੱਝ ਕਲੀਨਿਕਾਂ ਵਿੱਚ ਉਡੀਕ ਸੂਚੀਆਂ ਲੰਬੀਆਂ ਹੁੰਦੀਆਂ ਹਨ।

ਮੇਰੇ ਨਾਲ ਛੇਤੀ ਮੁਲਾਕਾਤ ਕਿਵੇਂ ਕੀਤੀ ਜਾ ਸਕਦੀ ਹੈ?

ਜੇਕਰ ਤੁਸੀਂ ਛੇਤੀ ਮਿਲਣਾ ਚਾਹੁੰਦੇ ਹੋ, ਤਾਂ ਤੁਸੀਂ ਇੱਕ ਪ੍ਰਾਇਵੇਟ ਸਪੇਸ਼ਲਿਸਟ ਨਾਲ ਮਿਲਣ ਦੀ ਚੋਣ ਕਰ ਸਕਦੇ ਹੋ। ਤੁਸੀਂ ਆਪਣੇ ਡਾਕਟਰ ਤੋਂ ਕਿਸੇ ਹੋਰ ਹਸਪਤਾਲ ਲਈ ਰੇਫਰ ਕੀਤੇ ਜਾਣ ਬਾਰੇ ਗੱਲਬਾਤ ਕਰ ਸਕਦੇ ਹੋ।

ਜੇਕਰ ਮੈਂ ਉਡੀਕ ਸੂਚੀ ਵਿੱਚ ਬਣਿਆ ਨਹੀਂ ਰਹਿਣਾ ਚਾਹੁੰਦਾ ਹਾਂ ਜਾਂ ਮੈਨੂੰ ਅਜਿਹਾ ਕਰਨ ਦੀ ਲੋੜ ਨਹੀਂ ਹੈ ਤਾਂ ਕੀ ਹੁੰਦਾ ਹੈ?

ਜੇਕਰ ਤੁਸੀਂ ਉਡੀਕ ਸੂਚੀ ਵਿੱਚ ਬਣੇ ਨਹੀਂ ਰਹਿਣਾ ਚਾਹੁੰਦੇ ਹੋ ਤਾਂ ਕ੍ਰਿਪਾ ਕਰਕੇ ਸਾਨੂੰ ਦੱਸੋ। ਉਦਾਹਰਨ ਵਜੋਂ, ਤੁਹਾਡਾ ਇਲਾਜ ਕਿਸੇ ਦੂਜੇ ਹਸਪਤਾਲ ਵਿੱਚ ਕੀਤਾ ਜਾ ਰਿਹਾ ਹੈ। ਇਸ ਨਾਲ ਸਾਨੂੰ ਸਾਡੀ ਉਡੀਕ ਸੂਚੀ ਨੂੰ ਛੋਟਾ ਕਰਨ ਅਤੇ ਕਿਸੇ ਹੋਰ ਨੂੰ ਪਹਿਲਾਂ ਦੇਖਣ ਵਿੱਚ ਮਦਦ ਮਿਲਦੀ ਹੈ।.

ਮੈਨੂੰ ਆਪਣੀ ਅਪਾਇੰਟਮੇਂਟ ਬਾਰੇ ਕਿਵੇਂ ਪਤਾ ਲੱਗੇਗਾ?

ਅਸੀਂ ਫੋਨ ਕਰਕੇ ਜਾਂ ਚਿੱਠੀ ਜਾਂ SMS ਭੇਜ ਕੇ ਤੁਹਾਨੂੰ ਦੱਸਾਂਗੇ ਕਿ ਅਪਾਇੰਟਮੇਂਟ ਉਪਲਬਧ ਹੈ ਜਾਂ ਨਹੀਂ। ਅਸੀਂ ਤੁਹਾਨੂੰ ਇਹ ਵੀ ਦੱਸਾਂਗੇ ਕਿ ਤੁਹਾਨੂੰ ਅਪਾਇੰਟਮੇਂਟ ਵਿੱਚ ਆਪਣੇ ਨਾਲ ਕੀ ਲਿਆਉਣ ਦੀ ਲੋੜ ਹੈ।

ਜੇਕਰ ਮੇਰੀ ਸਿਹਤ ਜਾਂ ਸਿਥਤੀ ਵਿੱਚ ਕੋਈ ਤਬਦੀਲੀ ਹੋਵੇ, ਤਾਂ ਕੀ ਹੋਵੇਗਾ?

ਜੇਕਰ ਤੁਹਾਡੀ ਸਿਹਤ ਵਿੱਚ ਤਬਦੀਲੀ ਹੁੰਦੀ ਹੈ, ਤਾਂ ਕ੍ਰਿਪਾ ਕਰਕੇ ਆਪਣੇ ਡਾਕਟਰ ਨੂੰ ਮਿਲੋ। ਐਮਰਜੇਂਸੀ ਵਿੱਚ ਆਪਣੇ ਸਭ ਤੋਂ ਨੇੜ੍ਹੇ ਸਥਿਤ ਹਸਪਤਾਲ ਦੇ ਐਮਰਜੇਂਸੀ ਰੂਮ ਵਿੱਚ ਜਾਓ।

ਜਦੋਂ ਮੈਂ ਉਡੀਕ ਸੂਚੀ ਵਿੱਚ ਹੋਵਾਂ ਅਤੇ ਮੇਰੇ ਸੰਪਰਕ ਵੇਰਵੇ ਬਦਲ ਜਾਣ ਤਾਂ ਕੀ ਹੁੰਦਾ ਹੈ?

ਇਹ ਜ਼ਰੂਰੀ ਹੈ ਕਿ ਸਾਡੇ ਕੋਲ ਤੁਹਾਡੇ ਵਰਤਮਾਨ ਵੇਰਵੇ ਹਨ ਤਾਂਜੋ ਅਸੀਂ ਤੁਹਾਡੇ ਨਾਲ ਸੰਪਰਕ ਕਰ ਸਕਿਏ। ਜੇਕਰ ਤੁਹਾਡੇ ਸੰਪਰਕ ਵੇਰਵੇ ਬਦਲਦੇ ਹਨ ਤਾਂ ਕ੍ਰਿਪਾ ਕਰਕੇ ਸਾਨੂੰ ਫੋਨ ਜਾਂ ਈਮੇਲ ਕਰੋ। ਉਦਾਹਰਨ ਵਜੋਂ, ਜੇਕਰ ਤੁਸੀਂ ਘਰ ਜਾਂ ਆਪਣਾ ਫੋਨ ਨੰਬਰ ਬਦਲਦੇ ਹੋ।

ਜੇਕਰ ਮੈਂ ਆਪਣਾ ਜੀ.ਪੀ. ਬਦਲਦਾ ਹਾਂ ਤਾਂ ਕੀ ਹੁੰਦਾ ਹੈ?

ਸਾਡੇ ਲਈ ਤੁਹਾਡੇ ਜੀ.ਪੀ. ਨਾਲ ਸੰਪਰਕ ਕਰ ਪਾਉਣ ਦੀ ਵੀ ਲੋੜ ਹੁੰਦੀ ਹੈ ਤਾਂਜੋ ਅਸੀਂ ਉਨ੍ਹਾਂ ਨੂੰ ਤੁਹਾਡੀ ਦੇਖਰੇਖ ਬਾਰੇ ਜਾਣਕਾਰੀ ਭੇਜ ਸਕਿਏ। ਜੇਕਰ ਉਡੀਕ ਸੂਚੀ ਵਿੱਚ ਹੋਣ ਵੇਲ੍ਹੇ ਤੁਸੀਂ ਆਪਣਾ ਜੀ.ਪੀ. ਬਦਲਦੇ ਹੋ ਤਾਂ ਕ੍ਰਿਪਾ ਕਰਕੇ ਸਾਨੂੰ ਦੱਸੋ।

ਜੇਕਰ ਮੈਨੂੰ ਅਤਿਰਿਕਾ ਸਹਾਇਤਾ ਦੀ ਲੋੜ ਹੋਵੇ ਤਾਂ ਕੀ ਹੁੰਦਾ ਹੈ?

ਕ੍ਰਿਪਾ ਕਰਕੇ ਸਾਨੂੰ ਦੱਸੋ ਜੇਕਰ

* ਤੁਸੀਂ ਅਪਾਹਜ ਹੋ
* ਤੁਹਾਨੂੰ ਦੋਭਾਸ਼ੀਏ ਜਾਂ ਕਿਸੇ ਹੋਰ ਸਭਿਆਚਾਰਕ ਸਹਾਇਤਾ ਦੀ ਲੋੜ ਹੈ
* ਤੁਹਾਨੂੰ ਆਵਾਜਾਈ ਵਿੱਚ ਸਹਾਇਤਾ ਦੀ ਲੋੜ ਹੈ।

ਅਸੀਂ ਤੁਹਾਡੇ ਜੀ.ਪੀ. ਅਤੇ ਤੁਹਾਡੀ ਦੇਖਰੇਖ ਵਿੱਚ ਸ਼ਾਮਿਲ ਹੋਰ ਸਿਹਤ ਪੇਸ਼ੇਵਰਾਂ ਨਾਲ

ਤੁਹਾਡੀ ਦੇਖਰੇਖ ਨਾਲ ਸੰਬੰਧਿਤ ਜਾਣਕਾਰੀ ਸਾਂਝੀ ਕਰਾਂਗੇ।